
Nezelalbûna hinek ji 
bendên vê lihevkirinê û 
hestiyariya welatên wekî 
Îsraîl û Erebistanê di 
navçeyê de, wisa kiriye 
ku ji bilî Amerîkaya 
hevalbenda Îsraîlê û 
Riyazê, beşek ji welatên 
Ewropayî jî, ji naveroka 
Bercamê bikevin şik û 
gumanan. 

“Ew rewşa bi taybetî 
piştî ceribandinên mûşekî| 
ên Spaha Pasdaran a 
Komara Îslamî kete nava 

fazeke nû de, û “Lodiryan” Wezîrê Derve yê Fransayê ragehand: Rejîma îranê dibe dev ji ceribandinên mûşekî û siyasetên hejmonîxwazî yên xwe di Rojhilata Navîn de berde’' 
Lê piştre Behram Qasimî berdevkê Wezareta Karê Derve ya rejîma îranê ragehand: “Rejîma îranê ceribandinên mûşekî ranagire, û li ser vê mijarê gotûbêjê nakin”. 

Her heman rojê sekreterê Natoyê jî ew ceribandinên mûşekî wekî gefeke micid li ser hevalbendên Natoyê da zanîn. 


Serokwezîrê Îsraîlê Netanyaho jî dezgeha Wilayeta Feqîh şibihande Naziyan, û got: “Em nahêlin rejîma îranê bibe xwediyê çeka navikî”. Wezîrê Karûbarên Derve yê Erebistanê 
jî, bas ji rola têkerane ya rejîma îran û Hizbullahê kir û got ku: “Rejîma îranê bi alîkarî û piştevanîkirin ji Hizbullahê, Lubnan bi barimte (rehîn) girtiye, û eva jî di demekî de ye ku 
Hizbullah saziyeke terorîstî ye”. 


“El-Cubeyr” di beşeke din a axavtinên xwe de gotiye ku: Hizbullah ji aliyê welateke derve ve piştevanî jê têkirin û ev welat jî îran e, çimku rejîma îranê ji destpêka avabûnê ve hey- 
anî niha di deverê de şer û aloziyan saz kirine. 


“Mike Pence” cîgirê serkomarê Amerîkayê jî ragehandin ku, Trump soz daye ku bi tu awayekî ew îzin nadin da ku destê îranê bigihîje çeka navikî. 


Her di vê çarçoveyê de berpirsê CIA “Mike Pompeo” jî ragehand ku dibe ew bersivder bin di hemberî her êrîşekê de ku li ser berjewendiyên Amerîkayê çê be, û herwisa ragehand 
ku bi baldana bi hewlên çend hefteyên berî niha ên îranê bona ketina nava Herêma Kurdistanê de, û kuntrolkirina van navçeyan, eşkere dibe ku îran bona zêdekirina hejmoniya xwe 
û sepandina siyasetên xwe bi ser welatên navçeyê de çi hewlekê di Rojhilata Navîn de dide. 


Navbirî eşkere kir ku wan di nameyekê de bo Qasim Silêmanî û rêberê rejîmê, bi wan rageahndine ku ew bi hûrî çavdêriya berpirsên Komara Îslamî û liv û tevgerên wan dikin. 
Amerîka û Fransa û hevpeymaniya Erebî, Spaha Pasdaran a rejîma îranê, wekî sedema serekî ya vegeşîna şer û tevdanîkariyan di nava welatên navçeyê de dizanin, ku ji riya tûjki- 
rin û alîkarîgehandina bi milîşên Hemas û Husiyên Yemen û Hizbûllahê hewla têkdana tenahiya van welatan û navçeyê bi giştî dide. 

B ûyerên kevn ên dîrokî û heya 
ustûre jî dibêjin, bona vê ku tu 
civakekê lawaz bikî, da ku bixwe ber 
bi rizîn û herifînê ve here, ya baş ew 
e ku tu şer û nexweşiyê bixî nava wan 
de, û wan mijûlî kêşeyên navxweyî 
ên wan bixwe bikî, da ku hem kêşeya 
serekî ji bîra wan here, û hem jî bixwe 
di nav xwe de koka hev biqelînin. 

Di nava ustûreyên Îbrî û Erebî 
de hatiye ku şaristaniyeta Babil 
şaristaniyeteke mezin û geşekirî bû, 
û ew qas bihêz bibûn ku bircên bilind 
ava dikirin, da ku paşayê Babil li ser 
serê bircê hemû cîhanê bibîne! (Li 
gora ustûreyan ew karê wan singê 
xwe li singê deshilata xwedayê wê 
demê dida, û deshilata xwedayê 
Babilê dibire jêr pirsyarê!).Lewra 
Xwedayê Babilê ajawe û nexweşî 
xiste nava Babiliyan de, û her yek ji 
wan bi zimanekî diaxivîn, ji yektir 
halî nedibûn, û êdî nekarîn ku pêkve 
kar bikin, û nekarîn bircê tewaw 
bikin, û ew qas mijûlî hevûdin bûn 
ku êdî haj derdora xwe nebûn, û 
şaristaniyeta wan wêran bû, û di- 
jminên Babilê hatin, û welat dagîr 
kirin. 


Felsefeta “Heq” û yekparçeyiya Herêmî (Beşa 1) 



Kerîm Perwîzî 

Sermaweza 1396'an 

Tu veşartî nine ku ew mijara di 
demekê de ji dayîk dibe ku di dawiya 
meha Xezelwera sala 1396'an di 
Almanyayê de hejmarek ji hêzên ser 
bi neteweyên belengaz û herwisa ser 
bi neteweya serdest pêkve şorayek bi 
navê “Şêvra Demokrasîxwazên îranê” 
pêk anîn. 

Ragehandina pêkanîna “Şêvra 
Demokrasîxwazên îranê” digel 
karvedanên zaf û curbicur berbirû 
bû, û ya ku hewce ye ez îşareyeke 
kurt pê bikim ew e ku PDKÎ jî di 
gotûbêj û diyalogên pêwendîdar bi 
avakirina “Şêvra Demokrasîxwazên 
îranê” de beşdar bû, lê bi xwendina 
xwe jê vekişiya, û eva ku gelo gotina 
PDKÎ di vê derheqê de çi bû, ew yek 
armanca vê nivîsê nine. 

Ew mijara zêdetir ji vê ku rû li wan 
hêzan be ku “Şêvra Demokrasîxwa- 
zên îranê” pêk anîne, rû li vê hizbê ye 
ku nivîskarê vê mijarê tê de endam e, 
wate PDKÎ, eva jî ne li ber vê ye ku 


pêwîst neke digel hizbên pêkhînerê 
vê şêvrê û bi taybetî hêzên Kurdî ên 
beşdar di vê şêvrê de, me diyaloga 
rexnegerane hebe, belkû zêdetir 
mebesta min ew e ku lênihêrîn û 
hinek bîrkirinan em bînin ber bas, ku 
renge di derbazbûyî û pêşerojê de jî 
pirsên siyasî ên hewşêwe berbirûyê 
PDKÎ jî bûbin yan jî bibin, lewra ya 
ku ez dixwazim bêjim, ew e ku bi 
hêceta pêkanîna “Şêvra Demokrasîx- 
wazên îranê” ezê boçûn û lênihêrîna 
xwe derheq têgehekê bi navê “Yek- 
parçeyiya Herêmî” bas bikim, ku Fars 
hez dikin bêjnê “Hêfzê Temamiyetê 
Erziyê îran” (Parastina yekparçeyiya 
xaka îranê). Bi vî awayî dixwazim 
ku deriyê diyaloga rexnegirane di 
navbera me de vekirî bimîne. 

(Di destewajeya Îngilîzî ya vê têgehê 
de ku piştre emê bas bikin bi vî rengî 
hatiye: 

“territorial integrity”, ku tê wateya 
herêma bin deshilatdariyê de, yanî 
ew xaka ku di bin ferman û îdareya 
hikûmeteke diyarîkirî de ye, û Fars 
zêdetir bi qestî peyva “Erz” bi kar 
tînin, lewra wateya dirust ya Farsî 
“Qelemrow” e ku Kurdiya wê dibe 
Herêm, û territorial dibe herêmî. 

Berî vê ku ez herim ser vê behsê, 
dibe ez vê yekê jî bêjim ku mixabin 
di nava hejmarek ji çalakên siyasî 
û hinek ji alîgirln partiyan de di- 
yardeyeke kirêt gellek caran ducarî 
dibe. Di cîhana siyaset û di rewta 
tekoşîna siyasî de her hêz û aliyekî 


siyasî dîtingeheke taybet ya xwe, û 
lênihêrîneke taybet jî bo diyarîkirina 
berjewendiyên giştî û neteweyî û 
xelkê xwe hene, û ji dîtingeha xwe 
ve helwestê digre, û dîtingehên xwe 
dike kiryar, û ew yek jî xwezayî ye, 
û renge gellek caran dîtingeh li dijî 
hev bin, û hin xelk hez bikin ku hemû 
hêzên siyasî yek hewlesat û yek 
dîtingeh bin, lê cudahiya xwendinê 
asayî ye. Baskirina dîtingeha her tak 
û hêzan jî derheq dîtingeh û helwesta 
tak û hêzên din, hem asayî ye û hem 
jî demokratîk. Hem jî hekî diyalogeke 
tendirust û rexnegirane lê saz be, wê 
bikare pêşerojeke geş bo gel ava bike. 

Lê mixabin diyardeyeke kirêt gellek 
caran ducarî dibe, ku ew jî sivikatîki- 
rin e di hemberî helwest û kiryarên 
yektir, derheq diyaloga bingehdaner 
û rexnegirane. Di sivikatî û bêrêziyê 
de tu derfetek bo ji hev halîbûn û re- 
forma helwestan namîne, û tenê emê 
di boseya vê de bin ku di pêşerojê de 
qerebû bikin, û şaşiyên yektir bibînin, 
û vê yekê mezin bikin, û gotegota li 
ser saz bikin. Ew yek diyardeyeke 
ne tendirust e ku tenê şantajçî û di 
dawiyê de jî dijminê me yê serekî 
wate Koara Îslamî qazancê lê dike. 
Niha jî bila em ji zêdegotinê kêm kin, 
û herin ser rastiya mijarê. 

Pêş behsê: 

Hekî em ji neteweyên zulmlêkirî ên 
din bigerên, û tenê bas ji neteweya 


Ew ustûreya rênîşandera dijminên 
Kurd e, di dîrokê û di derbazbûyiya 
nêzîk û niha de jî. Komara Îslamî 
mînaka herî berçav ya van cure siya- 
setan e, û niha jî dewleta Bexdayê ku 
dirêjkiriya Komara ÎSlamî ye, heman 
siyasetê bi rê ve dibe. 


Bi xatircemî ve kêşe di nava civaka Kurd de hene, û nabe em çavên xwe di hemberî van kêşeyan de li ser hev danên, lê eva 
nahê vê wateyê ku kêşeya serekî û pirsên bingehîn bêne jibîrkirin. 

Her di van rojan de dewleta Bexdayê jî ku bixwe hezar û yek kun û şeq tê de hene, û hemû pêkhateyên din cînosayd kirine, 
û di navmala Şî'eyên alîgirê dewletê de jî, hezar kêşe hene, lê di axavtinên wan de, wisa tê xûyakirin, ku kêşeya serekî 
yeknebûna Kurd e, û hekî Kurd hemû pêkve bin, ewê guh bidin gotin û daxwaziyên wan!. 


Siyasetek ku di nava demûdezgehên 
pîlandarêj ên Komara Îslamî de pilana 
wê tê darêtin, û di nava Kurd de jî tê 
belavkirin, ku gotina îmkana wê nine 
ku Kurd pêkve teba bin, û kêşeya 
mezin ya Kurd ew e ku her navçe û 
her eşîre û her girûpek bo aliyekî de 
radikêşe, û Kurd qet nikarin li ser 
berjewendiya bilind ya neteweyî li 
hev bikin. Ew siyaseta berdewam û 
bi awayên curbicur tê ducarîkirin, 
û dixwazin vê yekê bikin mijareke 
qebûlkirî û di nava hemû girûp û 
rêkxirawên siyasî û ferhengî û civakî 
ên Kurd de, û di rastî de di nava dên 
(zêhn, hiş) û mêjiyê Kurd de wisa 
biçeqînin, ku Kurd berdewam di 
navxwe de mijûlî kêşeyên navxweyî 
bin. 


Komara Îslamî bi xwe ew qas kêşe û çend desteyî tê de hene, ku wisa lê hatiye her kes dibe serkomarê vê rejîmê bi hezaran 
du'ayan dike, ku dewreya wê bi dawî nehê, hekî ne piştî serkomariya wî, yan wê bihê kuştin, yan jî di mala xwe de wê bê 
destbiserkirin!. 

Mînaka herî taze jî xendiqandina Refsencanî û hawarbirina li ber şah “EbduFezîm” û “Arbeba” ji aliyê Ehmedîijad û alî- 
girên wî ve bû. Ew hemû çend desteyî û ajantiyên wan li ser hevdu, û reviyana 7 kur û keçên wan bo Birîtanya û Amerîka û 
... .hwd jî, bila carê her bimîne! 

Rejîma Komara Îslamî û dewleta dirêjkirî ya Tehranê li Bexdayê bi hêza biyanî û bi deynên cîhanî li ser piyan sekinîn, lê li 
,ber vê ku Kurd singe xwe li singe deshilatên Tehran û Bexdayê daye, dixwazin Kurd bi xwe ve mijûl be, û kêşeya serekî ji 
bîr bike. 

Pirsa serekî di îranê de ew e ku Komara Îslamî deskevtên şoreşa gelên îranê bi talan biriye, û bi fermana cîhada Xomêynî 
Kurdistan dagîr kiriye, eva heye şêweya dagîrkeriyê, bi piştevaniya mezinhêzên wekî Rûsiyê ye, û heya rewşa dagîrkeriyê 
venegere paşve, pirsên din serekî nînin. Herwekî çawa li îraqê jî eva ku Bexdayê cihgir kir, bi Heşda Şe'ibî ya ser bi Spaha 
Pasdaran û bi çekên biyanî bû, ku beşeke Kurdistanê dagîr kiriye. Civaka Kurdistanê di her beşekê de, dibe cudahiyên 
navxweyî bibîne, lê wekî xelkê Babilê lê nehê, ku ew qas mijûlî navxwe be, ku dijminê serekî bîra xwe bibe. 

xwe bikin, piraniya hêzên Kurd di 
Rojhilata Kurdistanê li pey çareseriya 
pirsa Kurd di çarçoveya îranê de di- 
gerin, û her yek bi şêwaz û derbirîn û 
edebiyata xwe dixwaze ku di coxrafi- 
yaya siyasî ya îranê de rê çereya 
dadperwerane bo birêvebirina welat û 
gihîştina Kurd bi mafê xwe bête dîtin. 
Heya ku dereng jî nebûye bila ez vê 
yekê jî bêjim ku hem ew îrana ku 
hêzên Kurdî bîr jê dikin, û dixwazin 
bi awayekî din be, digel vê îrana ku 
niha heye gellek cuda ye, ku xewnên 
din jê re hene, û hem jî di nava hêzên 
Kurdî de jî hene kesên wisa ku dax- 
waza serxwebûna Kurdistana Rojhilat 
dikin, û karê wan bi îranê û stûnên 
wê ve nîne. 


Ya ku girîng e, ku em îşareyê pê bikin 
şêweya lênihêrîna hêz û takê siyasî 
ê Kurd e derheq pirsa Kurd, ku wisa 
dike ku li pey rêçareya taybetî ya xwe 
de bigere. 

Çend şêwe dîtingeh derheq pirsên 
neteweyî dikarin hebin, ku di nava 
Kurdistanê de jî hene, ku emê îşareyê 
bi çend cureyên wê bikin. 

Yekem-şêwe dîtingehek li ser vê 
baweriyê ye ku çend neteweyên cuda 
di pêvajoya dîrokê de li rex hev û di 
erdnîgariyekê bi navê îranê pêkve 
jiyan kirine û niha jî jiyana xwe 
didomînin. Ew pêkvejiyana wan merc 
nîne ku hetmen bi awayê aştiyane 
bûbe, û pêwendiya wan hemû demekê 
dostane bûbe, li vê dîtingehê de ya 
ku girîng e ew e ku netewe cuda ne, 
û tu yek ji wan beşek ji yên din nînin, 
û tu yek ji wan ji yê din sertir nîne, û 
mana wan jî di çorçoveyeke cuxrafi- 
yaya siyas de, yan bi derba hêz yan bi 
her h û sedemek din bûbe, nîşana vê 
nîne ku bi hezkirina xwe xak pêşkêşî 
ên din kiribin. 

Duyem- Ew e ku pêkvejiyan û heya 
şerê di navbera girûpan û berjew- 
endiya hevbeş ya xelkê di erdngariya 
siyasî ya îranê de, û pirsên kulturî û 
têkelawiyên civakî û ...hwd, paramî- 
trên neteweyekê bi navê neteweya 
îranê çê kirine, û Kurd jî wekî beşek 
ji neteweya îranê pênase dike, ku 
xwediyê taybetmendiya kulturî ya 
xwe ye. 

Sêyem-Pirsa neteweyî û cudahiya 
neteweyî wekî tiştekî rûkeş û nerastîn 
dizane ku cudahiyên kulturî û zimanî 
dikin hêvinê aloziya di nava xelkê de, 
û jiyana dadperwerane dikare hemû 
van kêşeyên rûkeş çareser bike û 
tune bike, û rûyê rasteqîne û derevên 
nasyonalîstan jî derbixe. 

lênihêrîna yekem û duyem bas bikin, 
û ya sêyem jî nûner û dengê xwe 
heye, ku renge gellek ji vê hez neke 
ku bê nava vê basê de, û bi baweriya 
wê, ew bas ne serekî be. 

Mafê Neteweyî û bingehên wê ên 
teorî 

Beşeke zaf ji hêzên Kurd ên Rojhilat 
xwediyê dîtingeha yekem derheq 
hebûna neteweyan di îranê û pênas- 
eya xwe bo neteweya Kurd in. Bi 
watayeke din ji dîtingeha wan hêzan 
ve di îranê de çendîn netewe hene, 
ku Kurd jî neteweyek e ku xwediyê 
maf û xaka xwe ye. Ji dîtingeha wan 
hêzan ve neteweya Kurd xwediyê 
vî mafî ye ku xwe xaka xwe îdare û 
hukm bike, renge dîtingeha wan bo vî 
mafî cuda be. Bo mînak PDKÎ di vê 
çarçoveyê de, ku îmkan û amdeyiya 
siyasî û jeopolîtîk û jeostratejîk bo 
cudabûna ji welatê îranê nabîne, û di 
çarçoveya erdnîgariya siyasî ya îranê 
de li pey bersivê bo mafê binpêkirî 
ê Kurd digere û dixwaze ku Kurd 
îradeya neteweyî bi ser xak û xelkê 
xwe de cîbicî bike û welatê îranê jî 
şûnas û nasnameyek nû hebe ku tê 
de neteweyên cuda bi wekhevî tê de 
dijîn, û renge bersiv ji bo vî mafê 
cuda hebin. Bo Mînak PDKÎ di vê 
çarçoveyê de ku îmkan û amadeyiya 
siyasî û j eopolîtîk û jeostratejîk bo 
cudabûna ji welatê îranê nabîne, di 
çarçoveya erdnîgariya siyasî ya îranê 
de li pey bersivê bo mafên binpêkirî 
ê Kurd digere, û dixwaze ku Kurd 
îradeya neteweyî bi ser xelk û xaka 
xwe de bi kar bîne, û welatê îranê 
jî nasnameyeke nû hebe, ku tê de 
neteweyên cuda bi awayekî wekhev 
tê de dijîn. 

Digel vê yekê jî bi eşkereyî mêjdem 
e ku PDKÎ bas kiriye ku hekî kurd di 
îranê de daxwaza welatê xwe ê ser- 
bixwe bike, û heta bixwaze ku digel 
beşên din ên kurdistanê de yek bigre, 
ne tenê tawan nekiriye belkû mafeke 
rewa yê xwe ye, û ew yek yekgirtina 
Kurdistana bizorî dabeş kiriye. 

Hêzên Kurdî ku di çaroveya erd- 
nîgariya siyasî ya îranê de li pey 
çareseriyê digerin gellek xwezayî ye 
ku li pey hevpeymanetiyê jî bigerin. 

Serdemekê di qonaxên dîrokî de 
Kurd li ser vê baweriyê bûn ku 
“Hêzên çep ên sertaserî” li gora 
bingeha fikrî ya xwe hevpeymanê 
neteweya xwazyarê mafê kurd dibin, 
lê piştre mînaka Hizba Tûde me dît 
ku tenê karê wan xiyanet bi mafê 
neteweyan, û hewldan bo jirêderxis- 


tina xebata 
Kurd bû. 

Kurd bona 
domandina 
xebata xwe, 
û bo serkev- 
tina bi ser 
dijminê serekî 
wate Komara 
Îslamî de, û ji 
bo garentîki- 
rina deskevtên 
piştî rûxana Komara Îslamî hewcehî 
bi hevpeyman heye, û ji vê dîtingê ve 
her hêzek renge xwendineke cuda bo 
cure û şêwaza hevpeymaniyê hebe. 

PDKÎ li ser vê baweriyê ye ku netew- 
eyên belengaz ên îranê wekî Belûç û 
Ereb û .. .hwd dikarin digel (dikarin 
digel dibe cuda ye!) hevpeymanê 
Kurd bin. 

Herwisa li ser vê baweriyê ye ku ew 
hêzên li nava neteweya Fars de jî ku 
baweriya wan ya rastîn bi demokra- 
siyê hebe, tê kirin digel wan hevpey- 
manî bê pêkanîn, û palpiştê xebata 
rewa ya Kurd bin. 

Di serdemên kevn de ku her 
neteweyek ku hêza çekdar û hej- 
mara şerkerên zêdetir hebana dikarî 
nîştimana neteweyên din dagîr bike, 
yan jî di hember êrîşên dagîrkariyê 
de xweragiriyê bike, û welatê xwe 
biparêze, û di rastî de mentiq û lojîka 
ya hêzê bû. 

-Niha cuda ji mentiq û lojîka hêz 
hekî bikarî di nava derfetên cîhanî 
û dîtingehên giştî de, deriyekê jî bo 
rewayiya maf û daxwaziyên xwe 
bibînî, dikarî digel xelkê din baxivî, 
û wekî Dr. Qasimlo digot, pêwîst 
e palpiştê siyasî ji bo xebata xwe 
bibînî. Ji vê dîtingehê ve ye ku gellek 
mêj ve ye PDKI û hêzên din bas ji 
carmameya cîhanî û boçûnên serdem 
dikin. Eva cuda ji vê ku ew deskevtên 
cîhanî cuda ji palpiştiya bo xebata te, 
şêweya jiyan û îdarekirina baştir û 
serkevtîtir bi te dinasînin. 


Hinek ji van deskevtên cîhanî pêk tên 
ji Mafê Mirovan, Demokrasî, Mafê 
Gelan, û Mafê diyarîkirina Qederê 
û .. .hwd. Yek ji wan belgeyên ku 
berdewam îşare bi wan tê kirin, car- 
mameya cîhanî ya mafê mirovan e, 
ku emên belengaz û zulmlêkirî dest 
pê ve digrin, û xwe wekî alîgirê wê 
nîşan didin. 

Herçend ku ew carmameya zêdetir 
bas ji mafê tak dike, û bo dabînkirina 
mafê tak deskevtekî pirr buhagiran e. 


Lê hinek xal tê de hene ku em dikarin 
pênaseyên mafê gelemperî û neteweyî 
jî tê de bibînin, û di rastî de bingeha 
felsefî ya mafên xwe di van belge- 
nameyên cîhanî de destnîşan bikin. 

Cuda ji carmameya cîhanî ya mafê 
Mirovan belgeyeke din heye bi navê 
peymannameya mafên medenî û 
siyasî ku kêmtir bas jê tê kirin, û bo 
xwîner û çalakên siyasî di îranê de 
kêmtir hatiye naskirin ku piştre emê 
îşarê bi sedema kêmtir nasyarbûna wê 
bikin. 

Di vir de emê carê îşarê bi çend xalan 
ji vê peymanname û belgeyan bikin 
ku pêwendiya wan bi mafê girûp û 
kom ve heye: 

Xala 15 ya carmameya cîhanî ya 
mafê mirovan bas ji mafê netew- 
eyî dike, ku Fars tenê pênaseya 
“Tebe'iyef’ê jê dixwînin, û emê Kurd 
jî dikarin pênaseya “Netewebûn”ê jê 
bixwînin. 

Xala 15 dibêje: 

Everyone has the right to a national- 
ity. 

No one Shall be arbitrarily deprived 
of his nationality nor denied the right 
to change his nationality. 

Bi zimanê Farsî jî, di hinek ciyan 
weha hatiye wergerandin: 

46 Çi (jjjuiE j& 

4û! jjuj^ unjl jj^'i Q y*u J 

(J^. b J ^ (jjjjj^. [duLûJ cluatjlj 

^jaj £jj^ jj jl !j [CujLû] du*jtj jjjjlj/’ 

(Her Insanî Moheq bê daştenê 
tabi'îyetî (miliyetî) est. Hîç ehedî ra 
nemîbayist xodseranê ez tabi'îyetê 
(miliyet) xîş mehrûm kerd we ya heqê 
texyîrê tabi'îyet (miliyet) ra ez wêy 
derîx nimûd). 

Di vê xalê de bi zelalî bas ji mafê 
xwe bi endamê netewezanînê dike, 
û aliyên siyasî û fikrî ên Farsî di 
piraniya herî zaf ya ciyan de pênaseya 
“Tabi'îyet” yan endamê welatekê bo 
“Nationality” »»» Dom R: 6 


Di vê basa xwe de emê zêdetir li ser 

Di heman demê de Kurd dikarin encama refran- 
doma serxwebûnê wekî karteke bihêz û rewa, ku 
rewahiya xwe ji îradeya siyasî û 92.73% ji dengê 
gel wergirtiye, wekî tapoya serxwebûna Kurdistanê 
û nasnameya kurdistanîbûna Kerkûk û navçeyên 
dagîrkirî, li hember Bexda û Civaka Navdewletî 

bikar bînin 



Mihemed Salih Qadirî 

B ûyera dagîrkirina Kerkûk û 
Navçeyên Nakokî Li Ser yên 
Başûrê Kurdistanê ji aliyê leşkerê 
îraq û Heşdî Şeibî ve, bi fermandariya 
Qasim Silêmanî pasdarê îranê, çawa 
û bi çi mebestekê û ji kengê ve pîlana 
wê hatibû diyarîkirin, jiber ku bingeh 
û bîrokeya vê dagîrkariyê gelekî ji zû 
de hebû. 

Qonaxa yekem: Ew bîroke ji radest- 
kirina Mûsilê ya bêyî şer û radestkiri- 
na çekên leşkerên îraqê ji bo DAIŞê, 
sala 2014an destpê kir, da ku ji serî de 
bi rêya DAIŞê bikaribin hemû bajarên 
Sunneyan bigirin û wan bikujin û 
mal û halên wan perîşan û derbider 
bikin. ji aliyek din ve, bi behaneya 
derxistina DAIŞê ji wan bajarên 
Sunne nişîn, bera Heşd Şeibî, Pas- 
darên îran û leşkerên îraqê dan wan 
bajarên Sunne û me dît bi behaneya 
derxistina (DAIŞê ji wan herêman, 
çawa ew Erebên Sunne yên ku ji dest 
Daîş DAIŞê rizgar bibûn, bi yekcarî 
jinav birin û bi sedan hezar koçber 
kirin û bajarên wan kavil kirin û tola 
şerê heşt salî yê îran û Şîeyan li Erebê 
Sunne wekirin û ya ku ji DAIŞê 
nehatibû serê xelkê Sunne, wan bi 
cinayet û hovîtiyên dirindane derheqê 
Erebên Sunne û xelkê wê derê encam 
dan, û demografiya wan navçeyan 
guherîn û karesatên mezin ên mirovî 
dirust kirin. 

Qonaxa dûyem: Pîlana wan neyaran 
bi merema pêşîgirtin li ber pêşveçûna 
Kurdistanê û pêngavên ber bi serx- 
webûnê, hatin berê êrîşa DAIŞê dane 
ser Kurdistanê û bo pûçkirina xewna 
serxwebûnê, bi rêya DAIŞê, wê 
bînine serê Kurdan ya ku anîne serê 
Erebên Sunne û êdî xewna serxwe- 
bûnê pûç bikin û herêmên azadkirî 
yên axa Kurdistanê ku bi xwîna he- 
zaran pêşmergeyên qehreman hatibûn 
rizgar kirin rizgarkirin, cardin dagîr 
bikin. Lê dema ku hêza pêşmergeyên 
Kurdistanê bi piştgiriya Hevpeyman- 


an bersîngê DAIŞê girtin û paşî gelek 
cangoriyên mezin û bi hezaran şehîd 
û birîndaran, DAIŞê bişikînin û wê 
pîlana neyaran pûç bikin. 

Qonaxa sêyem: Dema dagîrkaran 
dîtin ev pîlana wan ser negirt û 
pêşmerge li hember DAIŞê biser ke- 
tin, paşî nemana DAIŞê êdî Hikûmeta 
Bexda û îranê li derfetê geriyan ka 
çawan bikarin wan navçeyên Kurd- 
istanî yên derveyî sînorên Herêma 
Kurdistanê ku pêşmergeyan ji destê 
DAIŞê rizgar kiribûn, bixin bin kon- 
trola xwe, ji aliyekî din ve da ku li dijî 
refrandoma serxwebûnê, ku wekî erd- 
hejeke mezin text û bextê dagîrkaran 
hejandin û bû rojeva cîhanê, rawestin 
û vê coş û rabûna mezin a gelê Kurd 
li Başûr bo serxwebûnê bêwate bikin, 
hatin bi kompîlaneke mezintir îran, 
îraq û Tirkiyê ketine nav tevgera ras- 
tewxwe li dijî Başûrê Kurdistanê. 
Bixasmanî girtina Kerkûk, Şengal û 
herêmên nêzî sînorê Rojava û Bakûrê 
Kurdistanê ji bo wan babeteke hestyar 
û stratejîk bû. Hem îranê dixwest bi 
girtina wan herêman, rêya xwe ji hêla 
Xurmatû- Kerkûk- Telehfer- Şengal 
bigihîne Sûriye û Lubnan û Hizbul- 
lahê û Hîlala Şîetiya xwe tekmîl bike 
biserî bike û cuda ji gihandina hêzên 
leşkerî, cebilxane û teqemeniyan ji bo 
parastina Beşar Esed ê hevpeymanê 
xwe, bikare Îsraîlê jî zêde têxe nav 
çembera gefên xwe. 

Hem jî îraqê dixwest bi kontrolkirina 
wan herêman, bikare cuda ji Herêma 
Kurdistanê, rêya Pîşxabûrê li navbera 
îraq Turkiye û Rojavayê Kurdistanê 
kontrol bike, êdî xwe bi temamî ji 
Herêma Kurdistanê bêminet bike 
û bikare boriyê petrola Kerkûkê û 
tîcareta bazirganiya xwe ji wê rêyê ve 
bigehîne bigihîne Turkyê û Herêma 


Kurdistanê daha zêde bixe nav çem- 
bera xwe. 

Cuda ji wan meremên li jorê hatine 
baskirin, îranê dixwest bi girtina 
Kerkûk û wan herêmên din, hem dest 
bigire ser bîrên petrola wê derê û xe- 
rciyên xwe pê petrola Kerkûkê derxe 
û boriyên petrol û gazê ji Kerkûkê ber 
bi îranê ve bibe, hem jî wan herêman 
ji Kurd û Erebên Sunne bide valaki- 
rin û Şîeyan li wan deran bicih bike 
û rê li ber firehbûna sînorên Herêma 
Kurdistanê bigire û bi Bexdayê re ne- 
hêlin ew navçeyên Kurdistanî bikevin 
ser sînorê Hikûmeta Kurdistanê. 

Ji bo cîbicîkirina wan pîlanên han, 
îran- îraq tim tevdigeriyan û li benda 
hindê bûn bi behaneya ramalîna 
DAIŞê li bajarê Hewîce û derdora 
Kerkûkê, hêzên xwe bicih bikin. 

Ji aliyekî din ve da ku hebûna hêzên 
wan li wan deran çi şik û gumanekê 
çêneke, bi hêzên Amerika û Hevpey- 
manan re lihev hatin ku ji bo ra- 
malîna DAIŞê li bajarê Hewîce li 
nêzî Kerkûkê hatine wan deran û bi 


Kurdan re hemahengî û lihevkirinên 
wan hene. 

Li 16ê Cotmehê me dît bi sedema 
pîlana neyaran, nakokî û napakiya 
navxweyî li nav Kurdên Başûr, her- 
wiha siyaseta piştlêkirina Amerîka û 
hevalbendên wê, ku di dema şerê dijî 
DAIŞê de çawan pesnê gelê Kurd û 
qehremaniya Pêşmergeyan didan, lê 
ku ew şer nema, me dît çawan pişta 
xwe dan Kurdan û rê dane Heşd Şeibî 
ya terorîst ya girêdayî rejîma îranê, û 
ew pîlana dagîrkaran bi hêsanî li dijî 
gelê Kurd hate cîbicîkirin û Kerkûk 
û ew navçeyên din ku sala 2014 
an yan leşkerên îraqê bi tirsnokiya 
xwe radestî DAIŞê kiribûn û paşê bi 
qehremaniya Pêşmergeyan ku zêdeyî 
hezar şehîd û çend hezar birîndar 
dabûn heta ew navçeji destê DAIŞê 
rizgar kiribûn, cardin ji aliyê dujmi- 
nan ve hatin dagîrkirin. 

Girtina Kerkûkê berî ku şikestek e 
leşkerî be, şikesta siyasî ya Kurdên 
Başûr bû, pêwîst e ew rastî were 

qebûlkirin ku bi sedema nakokiyên 
ser desthilat û gendeliya aborî û rêve- 
beriya hikûmetê, di çend salên berê 
de bêyî ku bikarin bi hev re tenezul 
bikin û li hev werin, bû sedema vê 
yekê ku her aliyek ji wan hêzên Başûr 
li hember hev bi înad bin, lê li hember 
neyarên xwe jî tenezul bikin û bi 
rêkeftinên veşartî bi dijminan re car- 
din hemû wan navçeyên azadkirî ber- 
din û ew hêviya mezin ku refrandomê 
bo xwasta serxwebûn û nasnameya 
wan herêman bi Kurdistanê ve diyar 
kiribû, pûç bikin û bi vê karesatê gelê 
kurd bêhêvî bikin. 


Dagîrkirina Kerkûkê ev rastî tekez kir 
ku rejîma îranê pisporiyeke mezi di 
çêkirina netifaqî û aloziyan de, heye 
û dema nikaribe rasterast cihekî bixe 
bin kontrola xwe, diçe nav wê derê 
fitnetî û netifaqî û ajaweyan dirust 
dike û bi rêya kes û grûpên girêdayî 
xwe, wan deran bo berjewendiya xwe 
ya mezhebî - siyasî û aborî, kontrol 
dike. Ya herî cihê tinazê ye jî ew e ku 
heman ew rejîm dibe navbeynkara 
wan aliyên ku wê di nav wan de fîtne 
û netifaqî dirust kiriye, da ku wan bi 
hev re aşt bike û lihev bîne. 

Armanca îranê: 

Hewce ye bizanin ka armanca rejîma 
îranê ji wan hemû pîlanên li dijî gelê 
Kurd li her beşekî Kurdistanê û li 
welatên Rojhelata Navîn çi ye? 
Heman rejîma îranê li ser bingeha 
mezhebê Şîeyan û şovenîzma Faris, 
bi merema domandina desthilata xwe 
ya dîktatorî li îranê, niha bêhtir ji her 
demekê din ketiye nav krîz/ qeyranên 
mezin ên aborî, siyasî, civakî û ..., 
lewma ji bo derbasbûna ji wan krîzan 
û domandina desthilata xwe û derbas- 
bûna ji qeyranên navxweyî / hundirîn, 
tim hewl daye wan qeyranên xwe 
veguhêze dervyî sînorê îranê û bi 
çêkirina dijminên wehmî û metirsiya 
li ser sîstemê ji aliyê welatên herêmî 
û navdewletî ve, wisa bi xelkê îranê 
ra bêje ku niha sîstem bi tevayî li bin 
metirsiya dijminê derve ye û nabe 
kes ji kêmasiyên vê rejîmê nerazî 
be û eger kes, yan aliyek nerazî 
bibe, bi wateya hindê ye ku ew grûp 
alîkarê neyarê rejîmê ye û hewce ye 
wan serkut bike û bi wî rengî bala 
xelkê bo qeyranên derwey derveyî 
sînorê xwe radikêşe. Ji aliyekî din 
ve li dijî her cure maf û serkeftineke 
Kurdên beşê din ê Kurdistanê be û 
bi her reng û pîlanekê nehêle Kurd 
bigihêjin serxwebûna xwe. Ji ber ku 
rejîma îranê serkeftina Kurdan li her 
beşekî Kurdistanê, wekî metirsî li ser 
ewlehiya neteweyî) ya şovenîzma 
desthilatdariya xwe dizane û nîgeran 

e ku Kurdên Rojhilat jî bi serkeftina 
Kurdên parçeyên din ên Kurdistanê, 
xurtir ji berê rabin serhildana li dijî 
rejîmê. 

Bandora vê rewşê li ser Turkiyê 
Serbarî hebûna gelek nakokiyên 
cuda cuda di warê siyasî, olî û aborî 
de, di navbera Turkiye_ îran_ îraqê 
de, lê me dît li hember gelê Kurd û 
Kurdistanê, hemû bi hev re ketine nav 
tevgereke hevbeş dda ku bi dijmi- 
natiya xwe li dijî serxwebûna Başûrê 
Kurdistanê rawestin. Me dît her yekê 
ji wan dagîrkeran ji bo cîbicîkirina 
pîlanên xwe çawan di navbera xwe de 
erk dabş kiribûn. Bi dorpêçên aborî, 
daxistina firokexanyên Hewlêr Silê- 
maniye û daxistina derwazeyên sînorî 
û bi karên sîxurî û leşkerî, bi rêpêdan 
û bêdengiya Amerîka û hevalbendên 
wê û bi alîkariya xayinên li nav Kur- 
dan, ketine nav tevgera dagîrkariya 
Kerkûk û wan herêmên ku bi xwîna 
Pêşmergeyan hatibûne azadkirin û, 
mixabin ew pîlan di warê siyasî û 
leşkerî de li dijî Kurdan biser ket. 

Lê niha baş diyar dibe ku di wê 
rêkeftina navbera dagîrkaran li dijî 
gelê kurd ya zêde ziyanê dibîne Tur- 
kiye ye. Ger mêze bikin dibînin berî 
dagîrkima Kerkûkê, petrola Kerkûkê 
bi rêya Turkiye dihate veguhastin û 
firotin, lê ji niha û pê de li gorî wan 
rêkeftinên navbera îran îraqê têne 
kirin, çêdibe nîva wê petrol û gaza 
simştî bi rêya îranê here bazarên 
cîhanê. Ew yek ziyaneke aborî ya 
mezin digihîne Turkiyê. 

Berî girtina Kerkûkê, sînorê Şengal_ 
Turkiye Rojava li bin kontrola 
Pêşmergeyan bû û çi ziyan nedigiha 
Turkiyê, lê ji niha û pê de wê li 
bin kontrola Heşdî Şîeyan û îran û 
hevalbendên wê be û dikare tim li 
dijî Turkan wekî gefa ewlehiyê were 
bikaranîn. 

Eger ev rewş her wisa bidome emê 
bibînin ji pir aliyên bazirganî û siyasî, 
îran bêhtir ji Tirkiyê, li îraqê xwedî 
rol dibe. Bi wan encaman em dibînin 
Turkiye li vê pîlana li dijî Başûr, 
zêde ziyanê dibîne û bi destê îranê 
hatiye lêbandin û heta Turkiye dest ji 
dijminatiya Kurdan hilnegre, ev rewş 
wê wisa berdewamî hebe û pêşeroja 
Turkan, ne zelal e. 

Bandora vê rewşê li ser Başûrê 
Kurdistanê: 

Guman tê de nine bandora wê şikesta 
mezin a siyasî leşkerî, paşî jidest- 
dana Kerkûk û navçeyên azadkirî ku 
hesreta dehên salan ya xebata Başûrê 
Kurdistanê bû, diakre ders û îbretên 
esasî bo hemû tevgera Kurdistanê û 


bixasmanî bo hêzên Başûre Kurdis- 
tanê hebe û hêja ye berî her tiştî her 
aliyek ku nikarî ye li asta berpirsatiya 
siyasî û neteweyî ya xwe bersivdar 
be, hewce ye berpirsiyariya vê şikesta 
han hilde ser milê xwe û daxwaza 
lêborînê ji gelê kurd bike. Ev yek 
dikare herî kêm ew bêbaweriya ku 
niha di navbera partiyên siyasî û 
gel de çêbûye heta qasekê çêbike. 
Herwisa hewce ye bizanbin sedemên 
vê şikesta han çi bûn û dê çawa 
bikarbin bi dîtina kêmasiyên xwe yên 
cor bi cor, rêya çareserkirina wan 
kêmasiyên bibînin û cardin bi tifaq 
û xebata hevpar bikarin li daxwazî û 
deskeftiyên gelê xwe xwedî derkevin. 
Bixasmanî pêdeçûn bi sîstema îdarî 
ya Hikûmeta Herêmê û damûdezge- 
hên xizmetkirina gel. Bi taybetî 
kêmkirina wan gendeliyên aborî îdarî 
ku bûne sedema nedadweriyê û di 
heman demê de riha welatperwerî 
û netewetiyê gihandiye asteke herî 
nizim. 

Her wisa pêdeçûnê bi wan nerînên 
xwe de bikin ku girêdayî pêwendiyên 
deplomasî bi îraq, îran, Turkiye û 
Amerîka û..., û di heman demê de 
girîngîdan bi pêwendiyên tevî tevgera 
parçeyên din ên Kurdistanê wekî 
rehend û kûrahiya xwe ya stratejîk, 
û ya herî girîng lidarxistina bileze a 
diyalog û çêkirina pêwendiyeke tendi- 
rust bi hev re û avakirina yekrêziyeke 
hevbeş li ser bingeh û binemaya 
parastina berjewendiyên netewî û 
niştimanî tevî piraniya hêzên siyasî 
û pêkhateyên netewî û olî li Herêma 
Kurdistanê û xurtkirina lobiya Kurd li 
derveyî welat. 

Di heman demê de encama refran- 
doma serxwebûnê wekî karteke bihêz 
û rewa, ku rewahiya xwe ji îradeya si- 
yasî û 92.73% ji dengê gel wergirtiye, 
wekî tapoya serxwebûna Kurdistanê û 
nasnameya kurdistanîbûna Kerkûk û 
navçeyên dagîrkirî, li hember Bexda û 
Civaka Navdewletî bikar bînin. 

Di heman çarçoveyê de birêkxistina 
taze ya hêza Pêşmergeyan û leşkerên 
Kurdistanê, riha berxwedan û bere- 
vaniyê di ber Kuridstanê de, bikarin 
li hember dagîrkaran wekî bergiriya 
Pirdê-Zumar û Sihêlan, dijmin li 
hember moral û îradeya polayî ya 
Pêşmergeyan rastî şikestê bikin. 

Bandora vê rewşê li serîran û Ro- 
jhelatê Kurdistanê 

Rast e niha îran xwe serkeftiya herî 
mezin a dagîrkariya Kerkûkê û ber- 
bestkirina pêvajoya proseya Serxwe- 
bûna Başûrê Kurdistanê dizane. Lê ji 
ber ku pîlanê rejîma îranê, ji girtina 
Kerkûkê berfirehtir in, serdestiya 



bi ser hemû îraqê û rêvekirina bo 
Sûriyê û bihêzkirina Hîlal a Şîetiyê li 
Rojhelata Navîn, me dît paşî ketina 
Kerkûkê û çûna Heşdî Şeibî û pas- 
darên îranê bo Şengal û nêzî sînorê 
Rojava û Sûriyê, êdî welatê wekî 
Erebistana Siûdiyê û Îsraîlê hest bi 
metirsiyeke ciddî li ser ewlehiya xwe 
kirin û dengê nîgeranî û nerazîbûna 
xwe gihandin Amerîka û hevalbendê 
wê û roj bi rojê zêdetir lobiya li dijî 
zêdegaviyên îranê li Rojhelata Navîn, 
Ewropa û Amerîka bihêz dibe û egera 
dirustkirina dorpêçên mezin ên aborî 
û heta rûbirûbûna leşkerî li dijî îranê 
ketiye rojevê û dê gav bi gav guşar li 
ser îranê zêde bibin û rê nadin wisa bi 
hêsanî berjewendî û ewlehiya Rojhi- 
lata Navîn bixe metirsiyê. 

Bi berçavgirtina wê rewşê, em bawer- 
in bawer in serbarî hemû metirsiyên 
ku bi sedema serdestiya siyasî _ sîxurî 
û leşkerî ya îranê ku niha li îraqê 
heye û bê guman dikare gefeke cidî 
be li ser partî û tekoşerên Rojhelatê 
Kurdistanê ku niha kamp û binkeyên 
serkirdayetiya wan li Başûr in. Lê 
ji aliyekî din ve, ew metirsî dikare 
alîkar be da ku hêzên Rojhilat ji bo 
bergrî û parastina xwe ji wan metirsi- 
yên îranê, bi hevahengî û alîkariyeke 
hevbeş di navbera xwe de, bikarin 
hem xwe ji metirsiyên rejîma îranê 
li îraqê biparêzin, hem jî hewl bidin 
meydana xebata xwe bo nav Rojhilatê 
Kurdistanê weke bingeh bigirin û bi 
piştgiriya gel û xebata çiya û bajaran 
li hember dagîrkariya rejîma îranê, 
vejîneke nû bidin rasan û rabûna 
Rojhilat û mil bi milê wan guhertin 
û givaşên herêmî û navdewletî ku dê 
bandora wê li ser îranê pir zêde be 
û ew rewş dikare derfetek baş be bo 
xebatkarên Rojhilat jî ku niha û şûn 
ve bo bidestxistina armancên netewî 
bikevine qonaxeke cidîtir ji xebata 
rizgarîxwaziyê ya Rojhilatê Kurdis- 
tanê û bi serkeftin xwe bibine hêz ji 
bo tevgera beşên din ên Kurdistanê. 

Erdheja Kirmaşanê û liberhevkevtina du kulturan 



talankirin û izin nedan ku bi şêwazeke 
durust, ew hevkarî bigihîjin xelkê. 



Elî Munezemî 

4 4Mirov dostên xwe li demên 
tengaviyê de nas dike”gotinek 
mezin û pêşiyan e ku li dema qew- 
mîna bûyeran de berdewam xwe 
nîşan dide. Li vê çarçoveyê de neyar 
û dagîrkerên Kurdistanê hertim bas ji 
wekheviya navbera kurdan û netew- 
eya xwe dikin, lê mixabin li piratîk de 
berevajî wan gotinên xwe pêngavan 
radikin û ne tenê tu wekheviyek tune 
ye, belkî gelek astengiyên sîstematîk 
jî bo kurdan diafirînin. Wek mînak, 
li Rojhelatê Kurdistanê de helwesta 
hikûmetê li hember kurdan li ser 
bingeha nasname û kulturê cuda ye. 

Hikûmeta navendî xwediyê kultura 
tolhildanê ye. Ew, kurdan wek dujmin 
dibînin, û li her derfetekê bo lêdan 
û derbeweşandina ji kurdan mifahê 
werdigrin. Ev yeka li dema erdheja 
parêzgeha Kirmaşanê de bi ronî û 
zelalî kete ber çavên bîr û raya giştî. 
Rejîm amade nebû bi hawara xelkê 
lêqewimî û zirardîtî ve biçe û nemaze 
hevkariyên navnetewî jî bona sivik- 
kirina barê lêqewmiyan qebûl nekir; 
Lê li hemberî vê helwesta faşîstî û 
dijî mirovî de, helwesta xelkê kurd 
cihê şanazî û pesnê ye û ya ku ji 


destê wan hat, xwe jê neparastin û 
hevkariya xelkê xwe kirin. Eva jî 
nîşan dide ku kurd û neteweya serd- 
est (ku rejîm nûneratiya wan dike) 
xwediyê du şaristaniyetên cuda ne ku 
li du yekeyên kulturî ên cuda cuda 
de xwe nîşan didin. Gelê kurd bi vî 
karê xwe careke din him bi Iraniyan 
û him jî bi hemû dunyayê nîşan da 
ku li ser bingeha elementên xwe yên 
kulturî wek ziman, adet û hwd xwedî 
nasnameyek rastîn a cuda ye û xwe 
ji nasnameya qelp û çirûke Îranî dûr 
xist. 

Îranî dibe vê rastiyê baş bizanibin ku 
şaristaniyet û kultur tiştên dînamîk 
in ku li hin serdeman de pêş dikevin 
û bilind dibin û li hin serdemên din 
de jî paş dikevin û wunda dibin. Eger 
em vê xeyala wan bi rast bihesibînin 
û bêjin ku Îranî serdemekê xwediyê 
şaristaniyeteke mezin bûne, lê mix- 
abin li wan çend sedsalên dawiyê 
de û bi xasmanî li serdemê rejîmên 
kewneperest de tu nîşanek ji vê 
kultur yan şaristaniyeta xeyalî ku 
Îranî pêve xewnan dibînin û şanaziyê 
pêve dikin, nema ye û ew li nizim- 
tirîn asta kulturî de dijîn ku tu nîşana 


mirovatiyê jî pêve xuya nake. Ev li 
berhevkewtina şaristaniyeta kurdan û 
îraniyan bûye bingeheke rast û durust 
bo cudakirina nasnameyê. Vê erdhejê, 
rewşa peywendiyên navbera Kurd û 
îraniyan derxiste holê û da xuyakirin 
ku dewleta wan, xwe li kurdan xwedî 
nake, û welatê kurdan wekî koloniya 
xwe dihesibîne û azadî, maf û nirxên 
wan yên miroyî bi tu awayî berçav 
nagre. 

Nexa ger wusa nine! çi ferqa navbera 
erdheja Bem û Kirmaşan'ê de hebû!? 
Rayedarên rejîmê li dor erdheja Bemê 
amade bûn ji mezintirîn dujminê xwe 
(DYA)'ê hevkarî û alîkariyê qebûl 
bikin û îzin bidin ku DYA hevkariyên 
mirovî ên xwe bo xelkê Bemê bişîne, 
lê li hember xelkê kurd li Parêzgeha 
Kirmaşanê de amade nebû ku ne bi 
xwe bi hawara xelkê ve biçe û ne jî 
hevkariyên tu alî û dewletekê qebûl 
bike!? 

Rayedarên rejîmê her bi vê hindê 
jî nerawestiyan û hevkariyên xelkê 
xwebexş jî tevî astengiyan berbirû 
kirin, û dest bi ser alîkariyên wan de 
girtin yan jî wek cerdewanan dizîn û 


Belê, ferqa kurd û îraniyan li vê de ye 
ku xwediyê kulturên ciyawaz in. Îranî 
xwediyê kulturek êgoîstî û ji xwerazî 
in û ji xwe nebe, ji tu kesê/î razî ninin. 
Her tim di navbera xwe û xelkê de, 
tixûban dadinên û hemû kesên xincî 
xwe, wek dujmin dibînin û nefretê jê 
dikin. Ew nefretkirina xoreka wan e 
bo ku kultura xwe ya êgoîstî bilind 
bikin û bigîjne asta şovenîzmê û li 
hemû nirxên mirovatiyê dûr bikevin. 

Li hember wê kultura seqet de, kur- 
dan cehd kiriye ku di xirabtirîn serde- 
man de tevî hemû astengî, belengazî 
û hejariyan ve, hebandin û dilovaniya 
xwe wunda nekin û seha xwe ya 
hevparbûnê biparêzin û bi van kar 
û reftaran ve serê mirovahiyê bilind 
bikin û nîşan bidin ku em neteweyek 
in ku cudahiya ol û îdeolojiyan nikare 
bibe asteng li ser riya xizmet bi hem- 
welatî û hemneteweyên me. Emê her 
tim hevdu hez bikin û bi vê hezkirinê 
jî, serê me, neteweya me û meriva- 
hiyê bilind e. 

kirine, ku dixwazin neteweyên din 
di îranê de nezanin ku li gora car- 
mameya cîhan ya mafê mirovan ew 
dikarin daxwaza pênaseya taybetî 
ya neteweyî ya xwe bikin, û ew yek 
mafê rewa ê cîhanî ye. 


Ji vê yekê zelaltir û girîngtir jî 
peymananmeya mafên siyasî medenî 
ye ku di 16.12.1966 (Sermaweza 
1345)'an de hatiye pesendkirin û îran 
jî sala 1347'an ew peymanname wajo 
kiriye. 


Di vê peymananmê de gellek xalên 
girîng ên siyasî û medenî tê de hene, 
ku mafeke zaf bo girûp û civakan 


dabîn dike, lê di xala yekem ya vê 
peymanameyê de bi zelalî basê mafê 
neteweyan hatiye. Xala yekem ku ma- 
fan diyarî dike eva ye: 

All peoples have the right of self- 
determination. By virtue of that right 
they freely determine their political 
status and freely pursue their econom- 
ic, social and cultural development. 

Wateya wê ya Kurdî jî ew e: 

“ Hemû gel xwediyê mafê diyarîki- 
rina çarenûsa xwe ne. Li gora vî 
mafî gel dikarin bi azadî rewşa siyasî 
ya xwe diyarî bikin, û bi awayekî 
azadane dikevin pey vegeşiyana 
aborî, civakî û kulturî ya xwe”. 

Di vê xalê de bi rohnî bas ji mafê di- 


yarîkirina çarenûsa bi navê “People” 
kiriye, ne basê tak û ne basa neteweya 
xwediyê dewletê ku zêdetir bi “Na- 
tion” tê naskirin, belkû bas ji “gel” 
dike, gelo niha dewlet hebe yan na 
girîng nine. 

Her li ber van mafên giştî û kom e, 
ku bo gelan û civakan bi rewa hatiye 
zanîn, û di peymannameya mafên 
medenî û siyasî de hatiye ku ron- 
akbîr û siyasiyên Fars gellek bas ji 
vê peymannameyê nakin, û her ku 
basê mafê diyarîkirina çaenûsê dikî, 
dibêjin ku ew maf bo neteweya xwedî 
dewlet hatiye diyarîkirin, bi baweriya 
wan neteweya destçêkirî ya îranê 
ye ku xwediyê vî mafî ye, ne Ereb û 
Kurd û Belûç.L.hwd. 


Heya vir bi baweriya min bingeheke 
siyasî û felsefî û stratejîk me bo 
pênaseya xwe û mafên neteweî bas 
kiriye, û bi vî rengî em rewayiyeke 
cîhanî jî didin daxwaziyên xwe. Lê ya 
ku girîng e û dixwazim ku bas bikim 
çewtekariyek e ku hinek ji lênihêrînên 
nava Farsan de ku lênihêrîneke 
şovenîstî bo pirsan hene, û di nava 
rewşa siyasî ya îranê de bi cih kirine, 
ku ew çewtekariya pêk tê ji çêkirina 
çemk û têgehekê bi navê “Hêfzê 
Temamiyetê Erzî” (Parsatina yekpar- 
çeyiya Erzî), ku wisa nîşan didin ku 
ew çemk û destewaje tiştekî cîhanî 
ye û di belgeyên mafê mirovan de jî 
hatiye, û her çalakekî siyasî ê îranê 
dibe pê pêbend be!. 

(Dawiya beşa 1). 

Adil-Elcubeyr: 

“ Rejîma îranê bi alîkarî û 
piştevanîkirin ji Hizbullahê, 
Lubnan bi barimte (rehîn) 
girtiye”. 



Mike Pence: “Trump soz 
daye ku bi tu awayekî ew 
îzin nadin da ku destê îranê 
bigihîje çeka navikî”. 



Beşar Ce'iferî:“ 

Me tu cihek nine bi navê 
navçeyên Kurdî ên Sûriyê”. 



Mike Pompeo: 
“Qasim Silêmanî nameya 
min nevekir”. 


Rojnamevanekî Kurd li ser terorkirina Dr. Qasimlo daxwazek ji Ehm- 

edînijad kir 


B irêveberê Ajansa Nûçeyan ya Mukiryan ji 
Ehmedînijad serkomarê berê yê rejîma îranê 
daxwaz kir, ku derheq gumana desthebûna xwe di 
terorkirina Dr. Qasimlo de rastiyan bêje. 

Li ser bingeha rapora ku gihîştiye Ajansa Nûçegihaniya 
“Kurdpa”yê, Xusro Kurdpûr birêveberê Ajansa Nûçey- 
an ya Mukiryan û çalakê mafê mirovan li Mehabadê di 
bereberê sefera Ehmedînijad serkomarê pêşîn ê Iranê 
bo Kurdistanê, bi pirskirinekê li wî, daxwaza bersiveke 
zelal ji wî kiriye. 



Wî rojnamevanê Kurd nivîsandiye: Ehmedînijad! Hûn 
ji dema bidawîhatina dewrana serkomariya xwe ve heya 
niha bas ji rohnkirina rastiyan dikin, ku helbet ew yek 
ji bo civakê gellek girîng e, ku rastî bêne eşkerekirin, 
her di vê derheqê de, bi berçavgirtina vê yekê ku gellek 
şik û guman di pirsên hûr û gir ên Kurdistanê de hene, 
min hez dikir ku berî sefera bo Kurdistanê derheq 
desthebûna xwe di yek ji tîmên terorkirina Dr. Qasimlo 
di Utrîşê de rastiyan ji me re zelal bikî. Jiber ku berî 
destpêkirina dewrana serkomariya we, hinek ji ragehan- 
dinan û serdozgerên Utrîşê, bas ji desthebûna we di vê 
terorê de dikirin, herçend ku ew egera hêşta jî ji aliyê 
çavkaniyên fermî ên Utrîşê ve nehatiye piştrastkirin, lê 
civaka Kurdistanê û gelê Kurd daxwaza bersiveke rohn 
û zelal ji we dikin, gelo di wê dewranê de, we di bûyera 
terorkirina Dr. Qasimlo de dest hebûye?. 

Piştî dewra yekem ya serkomariya Ehmedînijad, hinek 
ji ragehandinên Utrîşê bi baskirina vê yekê ku, wî di 
terorkirina Dr. Qasimlo de dest hebûye, cardin mijara 
terokirina rêberê karîzmatîk ê neteweya Kurd xistin 
rojevê. 



Wê demê Pîtir Pîltz, nûnerê Par- 
tiya Keskan di meclisa Utrîşê de, 
şahidîdana bazerganekî çekên Alman 
xiste berbas, ku li gora wê, wî 
heyameke kêm berî terorkirina Dr. 
Qasimlo çekên sivik firotine balyozx- 
aneya îranê di Utrîşê de. 


Bazerganê Almanî ew şahidîdan di 
hemberî komîsyona dijî mafyayê di Nîsana sala 2006'an de bas 
kiribû. Wî gotibû ku di dema radestkirina çekan de, sê Îranî li 
wir bûne, ku yek ji wan Ehmedînijad bûye. Herçend niha sê 
dehik bi ser dosiyeya terorkirina Dr. Qasimlo re derbaz dibin, lê 
hêşta jî ew dosiye nehatiye daxistin. 


Pêştir rojnameya “Dy Press” çapa Utrîşê, terora Dr. Qasimlo 
sekreterê giştî ê berê yê PDKÎ di Viyenê de, wekî “yek ji beşên 
herî tarî ên dîroka Utrîşê” nav biribû. Roja 13.07.1989'an Dr. 
Qasimlo digel Ebdulla Qadirîazer û Dr. Fazil Resûl li ser mîzê 
gotûbêja digel bi nav nûnerên hikûmeta îslamiya îranê bona 
çareseriya aştiyane ya pirsa Kurd, di viyenê de hatin terorkirin. 


Serkomarê Tirkiyê li dijî Amerîkayê alîkariya rejîma îranê kiriye 


B azerganê naskirî ê Îranî-Tirki- 
yeyî di dadgeha New Yorkê de 
serkomarê niha yê Tirkiyê tohm- 
etbar kir, ku biryara dewrlêdana 
tehrîman li dijî îranê derkiriye. 

Riza Zerab Bazerganê naskirî ê Îranî- 
Tirkiyeyî meha borî heft tohmetên 
li ser xwe wekî pîlan, binpêkirina 
tehrîmên Amerîkayê, xapandinên 
bankî, spîkirina pere û dana rişwetê bi 
gardiyanên gitîgehan bo dana Elkolê 
bi girtiyan, û bikaranîna telefonê di 
girtîgehê de qebûl kir. 

Nûçegihaniya Royterzê belav kir, 

Riza Zerab roja Pêncşemiyê di civîna 
dadgehê de got ku Erdoxan îzna de- 
wrlêdana tehrîmên îranê daye. 
Serdozgeriya Amerîkayê, Riza Zerab 
tohmetbar kiriye ku di navbera salên 
2010-2015'an alîkariya dewleta îranê 
kiriye, da ku bi sedan milyon Dolarî ji 
heyiyên wan bona dewrlêdana tehrî- 
man bi kar bînin. 

Riza Zerab ragehandiye ku “banka 


Zera'et” û “Wakîf 
Bank” (Waqif Bank) 
a Tirkiyê rola wan di 
dewrlêdana tehrîman 
de hebûne. 

Di heman demê de 
dadgehîkirina Mi- 
hemed Hakan Atîla 
birêveberê “Halk 
Bank” a Tirkiyê jî bi 
tohmeta binpêkirina 
tehrîmên Amerîkayê 
bi rê ve çû. 



Herçend navbirî 
tohmetên ser xwe ret 
kirin, lê Riza Zerab got ku birêveberê 
“Halk Bank”ê alîkariya wî kiriye. 


zêr, û ji wir ve şandine Dobêy bona 
vê ku bifroşin yan bikin perê kaş. 


Riza Zerab ragehandiye ku wî bona 
veguhastina zêrê îranê, 50 milyon 
Dolar rişwet daye Mihemed Zefer 
Çaxlayan Wezîrê Berê ê aboriya 
Tirkiyê. 

Li gora gotina Riza Zerab perê neft û 
gaza îranê ji riya Halk Bank ve dane 


Zerab ragehand ku wî rişwet daye 
birêveberê pêşîn ê “Halk Bank”ê 
Silêman Eslan jî. Wî bazerganê Îranî- 
Tirkiyeyî ragehandiye ku wî hewl 
daye ji riya Çînê ve jî, tehrîmên îranê 
dewr lêde, lê dewleta Çîn di dawiyê 
de pêşiya wî karî girt. 

Samana welat bo terorîstan, wêranî û paremayîn jî bo Kurdistanê 


Elburz Royînten 


B ûyerên sirûştî di biyava mirovî 
û ziraran de dilhejîn in. Bizav 
û tekoşîna dewletên dunayayê ji bo 
pêşgirtin û çareseriyan di dema bûy- 
eran de xizmetek berbiçav bi xelkê 
digehîne. Lê mixabin li Kurdistanê de 
bi sedema hebûna rejîma dijî mirovî 
ya Komara Îslamî ve, ew rastî pir cu- 
datir in. Ji ber ku li vir dewlet ne tenê 
tu karekê ji bo pêşgirtin yan çareseri- 
ya pirsgirêkan û gihandina alîkariyan 
nekiriye, belkî bi riyên cuda cuda ve 
dijberiyek rasterast jî kiriye. 


Ger em basa bemameya dewletê li 
dor van pêşgîriyan bikin, xuya dibe 
ku dewlet tevî xemsariyan, tawanbar 
e jî. Ji ber ku avahî û bînayên xizmet- 
guzariyê wekî nexoşxane û qutabx- 
ane, berî her cihên din herifyane û 
zirar dîtine. Li demekê de ku dibe 
ew cih, bi standerên herî baş hatibin 
avakirin, lê xuya ye ku dewlet li vê 
derheqê de pir tawanbar e. Cuda ji wê 
jî, pirojeyên hikûmetî wekî awahiyên 
“Mesken Mêhr” yekî din ji kêmkarî û 
xemsariyên hikûmetê li vê derheqê de 
nîşan dide ku zêdetirîn zirar dîtine. 
Piştî qewmîna bûyerê, bemameya 
rizgarkirina xelkê û hevkarî kirina 
wan, tesîr û karîgeriyek mezin li ser 
kêmkirina ziyanan heye, lê di yekem 
demên qewmîna bûyera Kirmaşanê 
de, bernameya dewletê ji bo veşartin 
û peçavtina bûyerê û kûrahiya xe- 


baranê û nebûna êvirgeh û nemaze 
xîwetan, lêqewmayên deverê xembar 
û nîgeran kirine. 

Li halekê de ku zivistanek sext û 
dijwar li pêşberî me de ye, nebûna 
pilanek diyarkirî bona avedankirin û 
vegeşandina deverê ji aliyê rejîmê ve, 
nîgeraniyên xelkê duqat zêdetir bûne. 
Li vê navberê de alîkariyên sînordar 
yên rejîmê jî ku xuya nake çiqas ji 
wan gihîştine destê lêqewmayan, bi 
xwe cihê gumanê ye, lê ji aliyê rejîmê 
û dezgehên ragihandinî ên wê ve, tên 
mezin kirin, û ger ku bi rêjeya alîkari- 
yên rejîmê bi rêxistinên terorîstî û 
girêdayî xwe li deverê de bên nirxan- 
din, tê dîtin ku çawa saman û heyîna 
welat ji xelkê Kurdistan û îranê re 
tê dizîn û talan kirin û bi rêxistinên 
terorîstî re tê bexşîn. 

Li demekê de ku lêqewmayên erdhejê 
qala nebûna hewcehiyên herî dest- 
pêkî dikin û ger xelkê xwebexş ên 
Kurdistanê nebûna, niha di rewşek pir 
xerabtir de dibûn; di wîdyoyek Hesen 
Nesrula, rêberê Hizbulaha Lubnanê 
ku pêştir belav bûye, tê dîtin ku çawa 
bas ji ast û rêjeya zaf ya hevkariyên 


îranê bi rêxistina xwe re dike û hemû 
aliyekê xatircem dike ku hemû xerc û 
têçûyên leşkirî û locestîkî û herweha 
mûçeya wê rêxistinê ji aliyê rejîma 
Komara Îslamî ve tê mezaxtin. 

Ger tenê mûçeya yek meh ya hêzek 
wusa mezin wekî mînak bigrîn, ku 
tenê nimûneyek ji hezaran xerciyên 
din ên rejîmê ji rêxistinên terorîstî 
ye, em dibînin ku bi mîlyonan dolarî 
dike û dikare, nek devera erdhejlê- 
dayî avedan bike, belkî dikare gelek 
parêzgehên din jî ku egera çêbûna 
erdhejê têde zaf e, bi awayekê bên 
nûjen kirin ku li hemberî van bûyeran 
de tûşî kêmtirîn ziyanan bibin. Lê 
ewlewiyeta rejîma Komara Îslamî, 
alîkariya tevalî ya rêxistinên terorîstî 
ye, nek gihandina alîkariyan ji xelkê 
Kurdistan û îranê re û çareserkirina 
pirsgirêkên wan. 

Lewre carek din jî, ji xelkê re eşkere 
bûye ku heya wê dema ku rejîma Ko- 
mara Îslamî li ser kar bimîne, saman û 
dahata xelkê îranê ji teror û terorîstan 
re dibe û bo hewcehiyên wan tê mez- 
axtin û wêranî, belengazî û paremayîn 
ji bo welat û hevnîştimaniyan re dibe. 


sarên wê, zirara 
herî mezin ji wê 
devera erdhejlê- 
dayî re gihand. 


Çûnkî li ser 
bingeha ber- 
firehiya bûyerê 
û statîstîkên 
qurbanî û 
zirardîtiyan û 
herweha rûbera 
deverên xesardîtî, 
dikare bemame 
û pilanek jêhatî 
bona rizgarkirina 
xelkê û gihandina 
alîkariyên hewce 
bihên danîn. 

Dewleta îranê 
bi sedema nerîn 
û mentalîteya ew- 
lehî derheq deverê, nedixwast rasti- 
yên vê trajîdîdiyê eşkere bibin, lewre 
merem û armanca mirar û berqest ya 
rejîmê derheq pêrenegihîştin û rizgar- 
nekirina bilez û hewce ya birîndar û 
jêrkavilan, eşkere bû. 


Lê gava ku di torên civakî de kûra- 
hiya vê bûyera trajîdîk derket, û 
şeqama kurdî zû ji niyet û armanca 
xirabe rejîmê derheq dijberîkirina bi 
wê deverê re haydar bû, karwana gel 
bona gihandina alîkariyan û afiran- 
dina hemaseyê dest pê kir. Lê her zû, 
nûçe û raporên weha belav bûn ku 
Sipaha Pastaran û rejîmê cehda dizîna 
alîkariyên xelkê û enbarkirina wan di 
padigan û nawendên leşkirî ên xwe de 
dane! bêguman dijberiyên wusa, tenê 
ji bejna rejîma terorîstî ya Komara 
Îslamî ya îranê diveşe û li tu cihek din 
de nehatiye dîtin ku alîkariyên xelkê 
ji lêqewmayan re, bihên dizîn, ew jî ji 
aliyê hikûmetê ve! 


Niha piştî borîna midehek zaf bi ser 
wê bûyera dilêş û trajîk re, xelkê 
deverê li gelek biyavan di jêr givaşan 
de ne û sir û seqema Zivistanê, barîna 


Fermanderekî rejîmê gef li derxwanên Kurd dixwe 


F ermanderekî Spaha rejîma 
îranê li bajarê Seqizê gef li 
dersxwanên xwendingehan xwariye 
û givaş xisitye ser wan û ji wan re 
gotiye dibe ku ev bibine besîc. 

Li gora rapora gihîştî malpera Kurd- 
istanmedia, di heyama çend rojên 
derbazbûyî de, “Şêx Ce'iferî” ferman- 
derê Spaha terorîstî a rejîmê li devera 
“Mîredêy Gewirk” a girêdaiyî bajarê 


“Seqizê” serdana xwandingehên nav- 
endî û paşnavendî a vê deverê kiriye 
û ji dersxwanan re ragehandiye ku 
dibe forma besîc tijî bikin, û her mehê 
jî 100 hezar Tûmenî bidin wan. 

Berpirsên xwandingehan dersxwa- 
nan bi vê yekê ditirsînin ku, hekî 
ev nebine endamê saziya besîc, di 
pêşerojê de zanîngeh rê nadin ku ev 
xwendina xwe dom bikin. 



Besîc yek ji wan pênc hêzên serekî ên pêkhatî a spaha Pasdarana rejîmê ye, û 
wezîfeya serekî a vê saziyê, kişandina xelkê ji bo endambûna saziya besic e. 

83 hezar polên xwendinê li îranê 
sîstemên germkirinê yên nestan- 
dard henes 


Bi hatina sirr û seqemê, pirsgirêkên 
nestandardbûna sîstemên germkirinê 
ên xwandingehên îranê dest pê dikin, 
û malbatên dersxwanan nîgeran dibin. 


ewlehiya dersxwanan ji wan re qet girîng nîne. 

Rejîm di deverên Kurdistanê de, di warê dirustkirina avahî 
û sîstema germê a xwandingehan de xemsar e, û gellek kêm 
xizmetguzariyan dike, û heyanî niha çendîn bûyer derheqê der- 
sxwanên Kurdistanê de qewimîne, û heyanî niha jî ev bûyerane 
ji aliyê Wezareta Perwedehiya rejîma îranê ve nehatine çare- 
serkirin. 


Li gora amarên ku ji aliyê cihgirê 
Wezîrê Perwerdehiyê di warê ave- 
daniyê de belav bûne, di sala nû de 
83 hezar odeyên xwandinê sîstemên 
germkirinê ên nestandard hene, û 987 
bînayên xwendingehên îranê jî bi 
daran û keviran hatine dirustkirin û 
sîstema germê tunînin. 


13 salan berî niha, 13 dersxwanên keç û kur gundên “Sifîlan” 
a girêdayî parêzgeha “Çarmehal û Bextyarî”, bi sebeba agirgir- 
tina sobeya neftî canê xwe ji dest dan, herwiha di xwandîngeha 
“Şînawê” a ser bi bajarê Pîranşarê jî 29 dersxwan tûşî şevatê 
bûn, û du ji wan dersxwanan, ji ber djiwarbûna şevatê canê xwe 
ji dan, û piştî derbazbûna 5 salan li ser vê bûyera nexwaş a şevata zarokên dersxwan ên kurd re, heyanî niha jî birînên wan 
bi tewawî nehatine çareserkirin. Xemsariya berpirsên rejma îranê li hember dersxwanên îranê, û girîngînedan bi ewlekariya 
xwandingehan, ji serekîtirîn sebebên qewimîna wan bûyeran in. 


83 hezar polên xwendinê li îranê sîstemên germkirinê yên nes- 

tandard henes 


Pirsgirêkên saxlemî û ewlehiya der- 
sxwanên îranê, bi taybet dersxwanên 
Kurdistanê, bi sedema çiyayîbûna 
navçeyan, hemû salan bi destpêkirina 
sirr û seqemê, dibe sebeba nîgeraniya 
malbatên dersxwanan, û Wezareta 
Perwerdehiya rejîmê jî, saxlemî û 


Ji aliyekî din ve, di çend rojên derbazbûyî de, di bûyera erdheja ku di deverên Kurdistanê de qewimîbû, deverên Kirmaşanê 
xisarên herî mezin dîtin, ku yekem avahiyên ku herifînbûn, avahiyên xwandingehan bûn ku di warê dirustkirinê de gellek 
sist, û kevn bûn. Herwiha piştî derbazbûna du hefteyan bi ser vê bûyerê de, dersxwanên deverên ku erdhej lê hatiye, nikarin 
xwandina xwe dom bikin, û di nav xîvetan de ne, û canê wan di metirsiyê de ye. 

Her di vê derheqê de, “Mihemedteqî Nezerpûr” cêgirê Wezîrê Perwedehiyê di warê avedaniyê de ragendiye ku: 61 hezar û 
540 kilasên îranê, hewce ne ku bêne hiloşandin, û ji nû ve bêne avedankirin. 


Nîva xelkê îranê kar nakin 


alakekî kedkarî radigehîne ku 
karnekirina nîva xelkê îranê 
nîşan dide ku Ferq û cudahiya 
di navbera çîn û qatên civakê de 
gihîştiye çi astekê. 

Çalakekî Kedkarî bi navê Hadî Ubewî 
ragehandiye ku hinek kes di civaka 
îranê de hene ku pêwîstiya wan bi 
karkirinê nine, û di hember de jî 
hemû endamên malbatekê neçar in 
ku bi hev re kar bikin, da ku bikarin 
bijîwa jiyana xwe bi dest ixin, û 


ew yek nîşan dide ku rastiyeke tal 
heye, ew jî hebûna nedadperweriyê 
û dabeşnekirina dadperwerane ya 
serwet û samana welat e. 

Wî ragehand ku di nava piraniya 
mabatên desteng de, hemû endamên 
malbatê bi awayekî kar dikin da ku 
bikarin jiyana xwe derbaz bikin, û 
aboriya malbatên wan rastî kêşeyan 
nehê, lê di aliyekî din de, malbatên 
wisa hene ku hekî tenê yek kes bo 
wan kar bike, ew qas dahat hene, ku 


hewce nake yên din rû li kar bikin. 

Ew çalakê kedkarî ku sekreterê giştî 
ê Konseya Bilind ya Civatên Pîşeyî a 
Kedkaran e, ragehandiye: Dema ku em 
dibînin hinek kesan di civakê de hêz 
û şiyana karkirinê hene, lê kar nakin, 
nîşan dide ku wan ew qas dahat heye, ku 
hewce nizanin kar bikin. 

Li gora gotina navbirî hekî %10 hiqûqê 
kedkaran zêde be, lê di hember de nirxa 
kirîna hewcehiyên jiyanê %100 zêde be, 
xûya ye ku ew yek çi dadperweriyek tê 
de nine, û rewşa aboriya xelkê îranê wê 
rastî çi kêşeyan bê. 




Dersxwanên xeyrî Şî' e di bin çavdêriya Herasetê de dibin 


I dareya Heraseta Perwerdeya 
Mazenderanê, bi awayekî nihênî 
daxwaz ji birêveberên xwending- 
hên Mazenderanê kiriye, ku dersx- 
wanên xeyrî ŞÎ'e bilez bi wan bidin 
nasandin. 

Bexşnameya îdareya Heraseta Perw- 
erdehiya Mazenderanê ku biryara sîx- 
oriya li ser dersxwanan û eşkerekirina 
baweriyên wan dide, rîzbendek ji 
navê mekteb û mesebên xeyrî Şî'e ji 
xwendingehan re şandiye, û daxwaza 
tejîkirina vê rîzbendê kiriye, da ku 
zanyariyên tewaw li ser dersxwanên 
xeyrî ŞÎ'e di ber dest de hebin. 

Ew bexşnameya ku tê de çavdêriya 
baweriyên şexsî ên dersxwanan û 


malbataên wan dike, bi awayekî nihênî û veşartî ji xwending- 
ehên parêzgeha Mazenderanê re hatiye şandin, û birêveberên 
xwendingehan neçar kirine bi sîxorîkirina li ser dersxwanan, û 
malbatên wan. 

Di xişteya îdareya Heraseta Perwerdehiya Mazenderanê 
de, navê mekteb û mesebên xeyrî Şî'e bi vî awayî hatiye: 

“Sunî, Wehabiyet, Derawîş, Beyiyet, Mesîhiyet, Kelîmî, 
Zerdeştî, Îsmaîliye, Hucetiye, Mekteba Quran, îrfanên Kazib, 
Şeytanperestî”. 

Li ser bingeha vê bexşnameyê, hekî xeyrî Şî'e hebin, dibe nav 
û paşva, navê bav, û jimareya nasnameya wan di rûpela taybet 
de bêne nivîsandin, ku digel vê bexşanmeyê hatiye şandin. 

Di vê nameyê de pêdagirî hatiye kirin ku hekî xeyrî Şî' e di 
xwendingehan de jî tunebin, dibe bersiva vê bexşnameyê bê 
dan, û hekî bersivê nedin, eva birêveberê xwendingehê di hem- 
ber de berpirsyar e. 

Çand 


Hevpeyvînek derheq 19. Festîvala lawên cîhanê, digel seroka şanda lawên Kurd 



19.emîn Festîvala cîhanî ya lawan, di 
roja31.10.2017'an de li Rûsiyayê bi rê ve çû. Di vê 
festîvalê de heyeteke Rêkxirawa Lawên Kurdis- 
tanê ji Başûra Kurdistanê ve tê de başdar kirin. Di 
vê derheqê de me hevpeyvîneke kurt digel Şeyda 
Namiq seroka vê heyetê kiriye, ku deqa wê hevpey- 
vînê weha ye: 


H: Agirî 

Pirs: Tu dikarî bi kurtî bas ji çalakiyên heyeta Rêkxirawa 
Lawên Kurdistanê bikî? 


Şeyda Namiq: 

Min straneke Kurdî di vê festîvala cîhanî ya lawan 
de xwend, ku bi hezaran kesî beşdarî tê de kiribûn, 


û gellek TV'yan dîmenên wê festîvalê belav dikirin. 



çalakiyan bikî. îca 
eva ku wekî take jin 
jî, digel mêran tu 
herî welatekî wekî 
Rûsiyê her gellek 
zehmet e, lê spasiya 
malbata xwe dikim 
ku hertim palpiştê 
min bûne, bi taybetî 
bavê min ê rêzdar. 

Ji sala 2001'an ve 
min di Rêkxirawa 
Yekîtiya Lawên 
Kurdistanê de bi 
awayê xwebexş kar 
kiriye, û beşdariya 
piraniya çalakiyên 
rêkxirawê de kiriye. 
Min sala 2010'an 
jî beşdarî kiribû 
di festîvala lawên 
cîhanê li Afrîqaya 
Başûr, û eva jî cara 
duyem bû ku min 
beşdarî kir. 


-Em wekî heyeta şanda Kurdistanê şeş kes bûn, ez û pênc kur. 
Min li wir bo çend kanalên Kurdî qise kir bi zimanê Kurdî, û min 
bas ji girîngiya festîvalê kir, û ji bo Kurdisatanê jî piraniya wex- 
tan min çalakiyên heyeta Kurdistanê bi awayê “live” bi riya torên 
civakî belav dikirin. K24 jî nûçeyên di vê derheqê de balav kirin, 
û piştî vegeriyana min jî çendîn kovar û rojnameyan û televîzyo- 
nan gotûbêj digel min encam dan li ser çalakiyên me. Herwisa me 
çend semînar jî li ser van çalakiyên xwe belav kirin. 


Pirs:Pêşwaziya beşdaran ji we çawa bû? 

-Em wekî heyeta Rêkxirawa Lawên Kurdistanê me beşdarî kir, û em heyeta Kurdistanê bûn, û 
rojane bi kincên Kurdî û xwendina sirûdên “Ey Reqîb” û hildana alaya Kurdistanê û sirûdên 
nîştimanî, me beşdar dikir, û me karî bala gellek heyetên welatan bo aliyê xwe rakêşin, û bo wan 
bas ji perçe-perçekirina Kurdistanê û dabeşkirina Kurdistanê bi ser çar deshilatê îran û Tirkiye û 
Sûriye û îraqê bikin, ew jî gellek dilgiran bûn bi vê perçebûna welatê me, û rojane piştgiriya me 
dikirin û di peycên xwe de çalakiyên me diweşandin. 


Pirs: Gelo hûn di nasandina Kurd bi beşdaran de çiqas 
serkevtî bûn? 

-Me karî ku di vê festîvalê de rojekê danên bo çalakiyên Kurdan 
bi kincên Kurdî ên resen, û bi alaya Kurdistanê, û bi govenda 
Kurdî. Herwisa me stranên kurdî gotin û her yekî ji me 100 
alayên Kurdistanê wekî diyarî bexşîne beşdarbûyiyan. Şandên din 
alayên xwe difirotin, lê me wekî diyarî didan beşdaran. Herwisa 
me hewl dida ku hin peyv û hevokên Kurdî fêrî beşdarên bîhanî 
bikin. Wekî “silav li Kurdistanê”, “ji te hez dikim Kurdistan”, 
“Bijî pêşmerge”. Herwisa me beşdarî dikir di programên rasterast 
ên TV'yan de. Di nava 30 hezar ciwanên cîhanê de, min strana 
Kurd got, ku dilê wan gellek pê xweş bû, û rojane jî me beşdar di 
semînaran de dikir. 


Pirs: Civaka me, civakek mêr serdest e, gelo we çawa karî 
beşdariyê bikin di festîvaleke cîhanî ew jî li derveyî welat? 

-Di rastî de gellek zehmet e ku di civakek mêr serdest de tu kar û 

Zimanê Kurdî I Tiştonek 


Qursên Kurdî, A. Karabax 
3 

2. Di awayê şibandinê de : 

a. Azad wek te dixwîne. b. Gul jî wanî dixwîne. 

3. Di awayê xurtkirî de : 

a. Ev zarok gelek xweşik in. b. Wê derman pir xwariye. 

4. Di awayê payedar de : 

a. Em ji we pirtir beziyan. b. Hun ji me kêmtir beziyan. 

5. Di awayê şanîdanê de : 

a. Min guhdarî kir ku wî wiha digot. b. Niha jî ez wisa dibêjime. 

6. Di awayê daxwaziyê de : 

a. Bila hun ê ji me re bişînin. b. Ma wî negotibû û em jî gelek geriyan. 

7. Di awayê gumaniyê de : 

a. Dibe ku Dîlan bê cem wan. b. Belkî ew îro nikare bê. 

8. Di awayê misogeriyê de : 

a. Helbet nikare bê, ew nexweş e. b. Bêguman ew ne li wir e, ez dizanim. 

9. Di awayê diyarkirî de : 

a. îro ji ber serêşê, Gul neçû dibistanê. b. Saet, çaryek kêm nehê ne. 

10. Di awayê nediyar de : 

a. Ew ê rojekê bizivire welatê xwe. b. Şevek ji şevan bû, rêwî dimeşiyan. 

11. Di awayê sedemê de : 

a. Mem, bo karê xwe sibehê zû hatibû. b. Ew çima dixebitî, qet nedifikirî. 

12. Di awayê erêkirinê de : 

a. Belê, min dîtina we pejirand. b. Hevalno, hun ser çavan hatine! 

13. Di awayê neyîniyê de : 

a. Ez ne zû têm, ne dereng dimêm. b. Wan, pirtûk hîn nedane weşandin. 

14. Hwd. 

C) Ji aliyê peyvsaziyê ve hoker : 

Wek me dîtibûn; piraniya wan peyv û qertafan, di hinek erkên xwe yên 
hevokî de dibin hoker. 

Ev peyv û qertaf, li du beşên bingehîn parve dibin : 

1. Hokerên xwerû(sade). 2. Hokerên hevedudanî(pêkhatî). 



- Sê pil pan e teng e teng e 
teng e. 

(* teng) 

- Serî tesk e binî bilaw e, gêj 
e kilaw e, bêje kilaw e. 

(* kilaw/kulav) 

- Xoşkeketan jinî kamtane. 
(* ketan navê jinekê ye) 

- Coma kaçû. (* cu ma ka 
çû) 

- Bereleben. (* berr le ben) 

- Xoşe mûşe. (* xoş e û mûş 

e) 

- Serî tîj e binî kun e, gêj e 
bizane şûjin e. 

(* şûjin) 

- Deskî dar e, serî bizmar e, 
spiye û dirêj e, ker e dirêş e. 
(* dirêşe) 

- Derî dar e, nawî qurr e, ker 
e famke xiştbirr e. 

(* xiştbirr/qalib) 

- Ker sê, bar sê, mer sê. 

(* Ker, bar, mirov) 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 



















/V 


Aai 


♦ Rojnameya “Agirî” di van malperên jêrîn de bixwînin: 

♦ www.Kurdistanmedia.com 

♦ www.Agirimedia.org 

♦ www.facebook.com/Agirikirmanji 


Navnîşana derveyî welat:i 


AFKB.P. 102- 75623 ParisCEDEX 13 -FRANCE 


E - Mail: Agiri2003@gmail.com 

Gendeliya di “Beyta Rêberî” de bêdadiyê dike 

tînin”. 



G endeliya di îranê 
de gihîştiye astekê 
ku niha beşeke girîng ji 
nûçeyên aborî ên girêdayî 
îranê li ser gendeliya di 
nava organên hikûmetî û di 
nava kesayetiyan de ye. 

Derheq gendeliya ku niha 
êdî hemû cendekê deshilatê 
dagirtiye, malpera “Keyhanê 
Lenden” raporeke têrûtejî 
belav kiriye, ku di beşeke wê 
de hatiye: “Hekî heya duh, 
tenê nûçeyên derheq destpîsi- 
ya malî di rûniştinên taybetî 
û bi dizî ve dihatin baskirin, 
û gellek caran rengê gotegotê 
bi xwe ve digirtin, lê niha bi 
awayekî giştî ne tenê ji aliyê 
xelkê ve, belkû ji aliyê kesên 
ser bi hikûmetê ve tê baski- 
rin, û destewajeyên wekî 
destpîsiya malî û rantxwarî, 
êdî bûne destewajeyên asayî 
di nava hemû xelkê îranê de. 
Herwisa kesayetiyên siyasî 
eşkerekirina destpîsiyên malî 
ên hevdu wekî karteke bihêz 
bona lêdana hevdu bi kar 


Di vê navberê de çend salek 
dibe, ku gendelî di nava 
“Beyta Rêberî” de jî ketiye 
ser zar û zimanan, û kes nine 
ku nezane yek ji navenên 
girîng ên gendeliyê di nava 
rejîmê de Beyta Rêberî ye. 

Êrîşa li ser gendeliya di 
“Beyta Rêberî” de, destpêkê 
bi êrîşa Ehmedînijad dest pê 
kir, û Ehmedînijad digot ku 
avakerê destpîsiya malî di 
“Beyta Rêberî” de Refsen- 
canî ye. 

Dijberên Refsencanî gotineke 
Refsencanî kiribûn baştirîn 
hêcet bo êrîşa li ser Ref- 
sencanî û wekî belge li dijî 
Refsencanî bi kar dianîn. 

Refsencanî di axavtineke 
xwe de weha gotibû: “Hinde 
bas ji destpîsiya malî û diziyê 
nekin, û morala xelkê têk ne- 
din. Dema ku em bendavekê 


ava dikin, û 10 milyard dibe 
xercê wê, renge 500 Milyon 
jî bihê dizîn, lê ew bendav bo 
welat dimîne, û tu kes nikare 
ji vê bendavê diziyê bike”. 

“Keyhanê Lenden” di doma 
vê rapora xwe ya li ser gen- 
deliyê dinivîse: “Dewrana 
Refsencanî dewranek bû 
ku texa lawaz û desteng a 
civakê di bin çerxên ber- 
nameyên wê de pelixîn, û 
gilî û gazindeyên derheq 
rewşa xirap ya aborî ya xelkê 
îslamşehrê bi awayên herî 
tund hatin serkutkirin”. 

Di rastî de dezgeha emniyetî 
ya serdema Refsencanî bi 
fermandehiya Felahiyan, îzna 
nefeskêşanê jî nedida rexne- 
girên rewşa xirap ya aborî. 

Yek ji kesên herî xwedînifûz 
di nava “Beyta Rêberî” de 
Mihemed Husên Hicazî kurê 
Esxer Hicazî ye, ku ew bel- 
geyên li ser wî derheq gen- 


deliyê belav bûn, selimandin 
ku tu nikarî bas ji gendeliyê 
bikî, lê bas ji destpîsiya malî 
ya di nava “Beyta Rêberî” de 
nekî. 

Esxer Hicazî piştî avaki- 
rina Wezarta îtila'atê di sala 
1363'an de, bû alîkarê vê 
wezaretê bo karûbarê derve. 
Navbirî niha wekî kesekî 
destrastê Xamineyî çav lê 
tê kirin, û nûnerekî rexne- 
girê dewleta Rûhanî bi navê 
Mêhdî Kûçêkzade di meclisê 
de bi eşkere bas ji vê kir, ku 
Bercam tenê ji aliyê Larîcanî, 
şemxanî û Hicazî ve hate 
pejirandin, û kesê di meclisê 


de nekarî qiseyekê jî li ser 
bike. 

“Keyhanê Lenden” di dawiya 
vê rapora xwe de dinivîse: 

“Bi belavbûna belgeyên li ser 
Esxer Hicazî, êdî yên ku 30 
sal bû bas ji bêpariya “Beyta 
Rêberî” ji gendeliyê dikirin, 
niha tûşî heyrîmanê hatine. 
Ew sîsetma ku bi derv bas ji 
dadaperweriyê dikir, niha êdî 
nikare van gendeliyan veşêre, 
û bi xewn û xeyal jî kes 
nikare li pey dadperweriyê 
û xebata li dijî gendeliyê di 
nava rejîma îranê de bigere. 


Derhênerekî Kurd xelata cîhaniya xwe da 
zarokên ku erdhejê lê dabûn 


Z arokekî Kurd yê temen 
8 salî ku xelata cîhanî 
di warê wênekêşandinê de 
wergiritibû, pêkêşî zarokên 
ku di bûyera erdheja 
Kirmaşanê de zirar dîtibûn 
kir. 

Li gora raporên belavbûyî, 


“Rastîn Ezîmî” ku di pêşbirkêya cîhanî a 
Ukraynê de, xelata 500 “Dullar”î pere jêre hatibû 
dan, ev pere ji zarokên ku erdhejê lê dabûn re 
bexşî. 

Rastîn Ezîmî ku di pêşbirkêya wênekişandinê a 
Urkraynê de, ya ku di meha Çileya Pêşîn a îsal 
de bi rê ve çûbû, beşdarî kirbû, û di vê pêşbirkêyê 
de jî 10 zarok heta beşa dawî a vê pêşbirkê çûn, 


û di beşa wênekêşandinê de, 
derheqê zarokên nesax de 
pileya yekem a vê pêşbirkêyê 
dest xwe xisitbû. 



Vê çavkaniyê bas ji vê yekê 
jî kiriye ku, xelata Rastîn 
Ezîmî di warê malî de gellek 
biqîmet nine, lê di biyavê 

me'inewî de, di asta navdewletî de gellek binirx e, û bexşîna wê jî ji zarokên 
zirardîtî ên erdhejê re gellek biqîmet e. 

Di vê dema ku karesata erdhejê di Kirmaşanê de çêbûye, heyanî niha piraniya 
hunermend û lîstikvanên Kurd bi hestekî nîştimanperwerane xelatên cîhanê ên 
xwe ji hemwelatiyên kurd ên Kirmaşanê re dibexşin. 


Lêqewimiyên parêzgeha Kirmaşanê û alîkariyên rejîmê ji bo “Ebû Kemal” di Sûriyê de 


i demekî de ku gelê 
Kurd di Kirmaşanê 
de, çavnihêriya alîkariyên 
mirovî ne, rejîm di asta vê 
çavnihêriyê de çavên xwe 
girtine, û yekem alîkarî ji 
aliyê rejîma îranê ve ji bo 
bajarê “Ebû Kemal” a ser 
bi Sûriyê hatine şandin. 

Nûçegihaniy a Fars belav 
kiriye ku, rejîma îranê piştî 
azadkirina bajarê “Ebû 
Kemal”, yekem alîkariyên 


mirovî gihandine wî bajarî. 

Terajîdiya wî karê rejîma 
îranê di vê yekê de ye ku, 
piştî derbazbûna nêzî du 
hefteyan li ser karesata 
Kirmaşanê heyanî niha jî 
xelkê parêgeha Kirmaşanê 
ji ber vê bûyerê û kêmbûna 
xizmetguzariyan aciziyan 
dibînin, û rejîma îranê bi 
awayê hewce guh nadê. 

Di demekê de ku Kurdên 
zirardîtî ên parêzgeha 



Kirmaşanê, bi hêviya alîkari- 
yên mirovî ên xwîşk û bi- 
rayên xwe sax mane, rejîma 
îranê alîkariyên xelkên Kurd 
talan dike, û wan ji bo xelkê 
“Ebû Kemal” a Sûriyê dibe. 
Eva ku di heyama du heft- 
eyên derbazbûyî de çêbûye, 
xelkê Kurdistanê ji ber 
vezîfeya exlaqî û neteweyî 
û bi awayê xwebexş alîkari- 
yên mirovî ji bo kurdên 
Kirmaşanê kom kirine, lê 
rejîma îranê jî di cihê vê de, 



ku wan alîkariyan ji xelkê zirardîtî re bişîne, dest bi ser wan 
alîkariyên mirovî de digre. 

Eva ku çê dibe dijayetiya rejîma îranê digel neteweya Kurd 
nîşan dide, ku cihê ders û îbret wergiritinê ye. 




















